Előterjesztés Zalakaros Város Önkormányzat Képviselőtestülete 2022. május 26-i ülésére

Tárgy: Zalakaros Sportjáért Közhasznú Közalapítvány kuratóriumi tagok megválasztása, 
            alapító okirat módosítása
Előterjesztést készítette: Csetneki Ügyvédi Iroda, Bányai Edit jegyzői asszisztens
Tisztelt Képviselő-testület!
A „ZALAKAROS SPORTJÁÉRT” Közhasznú Közalapítvány kuratóriuma működőképessége biztosítása érdekében javaslom, hogy az alapító további kuratóriumi tagokat válasszon. Az Alapítvány alapító okirata értelmében a kuratórium létszáma legfeljebb nyolc fő lehet, ezért a jelenlegi hat fő mellé további két kuratóriumi tag megválasztását javaslom Szabadicsné Madaras Katalin és Olasz Zsolt személyében. Az megválasztandó kuratóriumi tagokat a többi kuratóriumi tag megbízatása lejártának időpontjáig, azaz 2023. február 12. napjáig terjedő időtartamra javaslom megválasztani. 
Javaslom, hogy Zalakaros Város Önkormányzata, mint a „ZALAKAROS SPORTJÁÉRT” Közhasznú Közalapítvány alapítója, fogadja el a fenti személyi változások átvezetését az alapító okirat 8.2.2. pontjában.

Javaslom, hogy Zalakaros Város Önkormányzata, mint a „ZALAKAROS SPORTJÁÉRT” Közhasznú Közalapítvány alapítója fogadja el a közalapítvány 8.2.2. pontban megjelölt módosításokkal egységes szerkezetbe foglalt alapító okiratát. Továbbá hatalmazza fel a polgármestert, hogy a közalapítvány nyilvántartott adataiban, valamint az alapító okiratban bekövetkezett változás átvezetése érdekében a szükséges intézkedéseket megtegye, a közalapítvány alapító okiratát az alapító nevében aláírja.
Az alapító okirat vonatkozó rendelkezései: 

Az alapító okirat 8.2.1. pontja értelmében a Kuratórium elnökét és tagjait az Alapító választja. A kuratóriumi tagság az Alapító határozatával, és a tagságnak a kuratóriumi tag általi elfogadásával keletkezik. A tagok megbízatása határozott időre, 4 évre szól, a tagok ismételten újraválaszthatók. A tagok díjazásra nem, de költségtérítésre jogosultak; ennek mértékét a szervezeti és működési szabályzat állapítja meg.

Az alapító okirat 8.2.5. pontja tartalmazza a kuratóriumi tagokra vonatkozó kizáró és összeférhetetlenségi szabályokat, amelyek a következők:
Kuratóriumi tag az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Nem lehet kuratóriumi tag az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet kuratóriumi tag, akit a vezető tisztségviselői foglalkozástól jogerősen eltiltottak, az eltiltást kimondó határozatban megszabott időtartamig.

A Büntető Törvénykönyvről szóló 2012. évi C. törvény (Btk.) 61. § (2) bekezdés i) pontja értelmében nem lehet a kuratórium tagja, aki közügyektől eltiltás hatálya alatt áll; a Btk. 61. § (2) bekezdés h) pontja alapján pedig nem viselhet tisztséget közalapítványban az, aki közügyektől eltiltás hatálya alatt áll.

A közalapítvány kedvezményezettje és annak közeli hozzátartozója nem lehet a kuratórium tagja. 

Az alapító és közeli hozzátartozói nem lehetnek többségben a kuratóriumban. 

                         A Kuratórium határozathozatalában nem vehet részt az a személy, aki vagy akinek  
                          közeli hozzátartozója a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig –,

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.
Határozati javaslat:
1. Zalakaros Város Önkormányzata, mint alapító a „ZALAKAROS SPORTJÁÉRT” Közhasznú Közalapítvány kuratóriumának tagjaivá választja 2022. május 26. napjától – 2023. február 12. napjáig terjedő időre:
Szabadicsné Madaras Katalin (anyja születési neve: Bognár Erzsébet) 8747 Zalamerenye, Pálos malom 129/2. szám alatti lakost, és Olasz Zsolt (anyja születési neve: Főrster Johanna) 8749 Zalakaros, Dózsa utca 11. szám alatti lakost.
2. Zalakaros Város Önkormányzata, mint alapító az 1. pontban megjelölt módosításokat átvezeti a „ZALAKAROS SPORTJÁÉRT” Közhasznú Közalapítvány alapító okiratának 8.2.2. pontjában és elfogadja a „ZALAKAROS SPORTJÁÉRT” Közhasznú Közalapítvány alapító okiratának a fenti módosításokkal egységes szerkezetbe foglalt szövegét.
3. Felhatalmazza a Polgármestert, hogy a közalapítvány nyilvántartott adataiban, valamint az alapító okiratban bekövetkezett változás átvezetése érdekében a szükséges intézkedéseket megtegye, a közalapítvány alapító okiratát az alapító nevében aláírja. 
Határidő:             2022. május 31.
Operatív felelős: Csetneki Ügyvédi Iroda, Bányai Edit jegyzői asszisztens

Felelős:               Novák Ferenc polgármester 

Zalakaros, 2022. május 11.





 Novák Ferenc
 

  polgármester
Humánpolitikai és Ügyrendi Bizottság határozata:

A bizottság javasolja a képviselőtestület számára a Zalakaros Sportjáért Közhasznú Alapítvány kuratóriumi tagok választása, alapító okirat módosítása napirend kapcsán az előterjesztés szerinti határozati javaslat elfogadását.

